### ΟΜΗΡΟΥ ΟΔΥΣΣΕΙΑ

### ψ 89-381

**Στόχοι**: οι μαθητές:

* να κατανοήσουν το περιεχόμενο της ενότητας
* να παρακολουθήσουν τη διαδικασία αναγνωρισμού Οδυσσέα - Πηνελόπης
* να αισθανθούν τα συναισθήματα της σκηνής του αναγνωρισμού
* να κρίνουν το ήθος του Οδυσσέα και της Πηνελόπης
* να κατανοήσουν τη συνέχεια της ελληνικής λαϊκής παράδοσης
* να εντοπίσουν συμπληρωματικά στοιχεία υλικού πολιτισμού στην ενότητα.

### Επεξεργασία του κειμένου:

**1. Ανάγνωση της ενότητας.**

**2. Ποιο είναι το θέμα της ενότητας;** (τίτλος: Αναγνωρισμός Οδυσσέα - Πηνελόπης)

**3. Επισήμανση του χρόνου δράσης της *Οδύσσειας* → 40ή μέρα → βράδυ.**

**4. Χωρίστε την ενότητα σε σκηνές.** (α) 89-101: Ευρύκλεια και Πηνελόπη στην κάμαρη της τελευταίας και κάθοδός τους από τον πάνω όροφο – β) 102-135: Πηνελόπη, Οδυσσέας και Τηλέμαχος στην αίθουσα του μεγάρου – γ) 176-179: ο Οδυσσέας στο λουτρό – δ) 189-270: Οδυσσέας, Πηνελόπη και Ευρύκλεια στην αίθουσα – ε) 335-381: Οδυσσέας και Πηνελόπη στην κάμαρή τους στον πάνω όροφο)

**5. Ποια στάση κρατάει η Πηνελόπη στην είδηση που της έφερε η Ευρύκλεια για τον Οδυσσέα;** (89-101: ήθος: α) χαρακτήρας: δύσπιστη, λογική, συνετή, θέλει να δει πρώτα, β) συναισθήματα: η καρδιά της σκιρτά, θέλει και δε θέλει να το πιστέψει, αμφιβάλλει για τη στάση που πρέπει να κρατήσει απέναντι στον Οδυσσέα)

**6. Περιγράψτε τη σκηνοθεσία της 2ης σκηνής στους στίχους 102-111.** (ο Oδυσσέας στέκεται ακουμπισμένος σε μια από τις τέσσερις κολόνες της εστίας, με το κεφάλι του σκυφτό –
η Πηνελόπη κάθεται απέναντι, στον άλλον τοίχο, στο αντιφέγγισμα από τη φλόγα της φωτιάς – χωρίς να συναντιούνται τα βλέμματά τους, αμήχανοι, χωρίς να μιλούν, άφωνοι επικοινωνούν, νιώθουν συγκρατημένο πόθο και λαχτάρα)

**7. Πώς μεσολαβεί ο Τηλέμαχος, για να διευκολύνει την επικοινωνία των γονέων του;** (112-120: μαλώνει τη μητέρα του για τη δυσπιστία της και την ψυχρότητά της και την ελέγχει για σκληρότητα)

**8. Τι απαντά η Πηνελόπη στον Τηλέμαχο;** (121-128: δικαιολογείται λέγοντας ότι είναι σοκαρισμένη – αλλά ευελπιστεί ότι θα αναγνωριστούν με τον Οδυσσέα μόνοι τους, με σημάδια που μόνο οι ίδιοι ξέρουν / έμμεση προτροπή για απομάκρυνση του Τηλέμαχου → απομόνωση των δύο προσώπων)

**9. Πώς αντιδρά ο Οδυσσέας;** (129-130: χαμογελά – δικαιολογεί στον Τηλέμαχο τη στάση της μητέρας του λόγω της κακής εμφάνισής του – ήθος: με κατανόηση, υπομονετικός)

**10. Γιατί προηγείται το λουτρό ως στάδιο του αναγνωρισμού;** (176-179: λούσιμο και καλλωπισμός του Οδυσσέα – επέμβαση της Αθηνάς → άρση της παράλλαξης / μεταμόρφωσης – ο ήρωας ανανεώνεται σωματικά, ψυχικά και ενδυματολογικά για τη σκηνή του αναγνωρισμού)

**11. Ποιος διάλογος διαμείβεται ανάμεσα στον Οδυσσέα και την Πηνελόπη, που οδηγεί στην αναγνώριση;** (189-231: ο Οδυσσέας παραπονιέται στην Πηνελόπη για τη σκληρή συμπεριφορά της – έπειτα ζητάει από την Ευρύκλεια να του στρώσει το κρεβάτι να κοιμηθεί / προκαλεί τη δοκιμασία / πονηρός, έξυπνος / παρούσα η Ευρύκλεια =διαφορά από τους άλλους αναγνωρισμούς – η Πηνελόπη αμύνεται για τη στάση της στον Οδυσσέα και έπειτα δίνει εντολή στην Ευρύκλεια να σύρει το συζυγικό τους κρεβάτι έξω από το δωμάτιο και εκεί να το ετοιμάσει, για να κοιμηθεί ο Οδυσσέας / με έξυπνο τρόπο υποβάλλει τον Οδυσσέα σε δοκιμασία – ο Οδυσσέας ενοχλημένος / ευαίσθητος, ανθρώπινος / απαντά ότι δε θα μπορούσε κανείς να μετακινήσει το κρεβάτι τους, γιατί είναι έτσι φτιαγμένο που δε μετακινείται: το ένα του πόδι είναι η απόληξη ενός δέντρου / ελιάς βαθιά ριζωμένου στην αυλή του παλατιού, που γύρω από αυτό έχτισε ο Οδυσσέας την κρεβατοκάμαρά τους, σηκώνοντάς την ψηλά, κλάδεψε τον κορμό του δέντρου και το πάνω μέρος του το χρησιμοποίησε για πόδι κρεβατιού, που το ολοκλήρωσε στη συνέχεια κάνοντας όλες τις απαραίτητες ξυλουργικές εργασίες, οπότε, μόνο αν έκοβε κανείς το δέντρο από κάτω, θα μπορούσε να μετακινηθεί το κρεβάτι / αυτό είναι το σημάδι / οικοδομικές και ξυλουργικές γνώσεις και δεξιότητες του Οδυσσέα και προσωπική εργασία – το συγκεκριμένο κρεβάτι = σύμβολο οικογενειακής σταθερότητας και συζυγικής πίστης)

**12. Πώς αντιδρά η Πηνελόπη ακούγοντας το σημάδι αυτό;** (232-258: συντελείται η αναγνώριση / έκφραση συναισθημάτων – η Πηνελόπη βουρκώνει, πέφτει στην αγκαλιά του Οδυσσέα, περνάει τα χέρια της στον λαιμό του, φιλάει το κεφάλι του, ύστερα απολογείται για την προηγούμενη επιφυλακτική στάση της, αποδεικνύοντας ακόμη περισσότερο την πίστη και αφοσίωσή της στον άντρα της / νιώθει συγκίνηση, χαρά, αγάπη, πόθο, λαχτάρα, ευτυχία)

**13. Ποια είναι η συναισθηματική αντίδραση του Οδυσσέα και με ποιο εκφραστικό τρόπο αποδίδει ο ποιητής τα συναισθήματα και των δύο συζύγων;** (259-270: ο Οδυσσέας κλαίει, νιώθει κι αυτός συγκίνηση, χαρά, αγάπη, ευτυχία – σκηνή οικογενειακή, συζυγική, φορτισμένη συναισθηματικά, τρυφερή, ζεστή, ανθρώπινη – παρομοίωση: α) 261-268 = αναφορικό μέρος, β) 268-269 = δεικτικό μέρος, γ) κοινός όρος = η αγαλλίαση της σωτηρίας από μια επικίνδυνη κατάσταση / βλ. και σχόλιο 2 σχολ. εγχ. / υπαινιγμός για τις περιπέτειες του Οδυσσέα στη θάλασσα στο αναφορικό μέρος – ο αναγνωρισμός είναι συνέχεια και ολοκλήρωση της αναγνωριστικής «ομιλίας» που ξεκίνησε από τη ραψωδία τ)

**14. Περιγράψτε την τελευταία σκηνή.** (335-381: ο Οδυσσέας και η Πηνελόπη ξαπλωμένοι στο συζυγικό τους κρεβάτι αφηγούνται ο καθένας τις περιπέτειές του όλα αυτά τα χρόνια – 347-379= «Μικρός Απόλογος» / βλ. και σχόλιο 3 σχολ. εγχ.)

**15. Σύγκριση με το παράλληλο κείμενο** (σελ. 156 σχολ. εγχ.) O γυρισμός του ξενιτεμένου (παραλογή) (→ συνέχεια της ελληνικής λαϊκής παράδοσης)

**16. Στοιχεία υλικού πολιτισμού** (κατασκευή κρεβατοκάμαρας από πέτρα / πόρτες / κρεβάτι από ξύλο και μέταλλα / εργαλεία κλπ.)

### Εργασίες:

1) Nα διακρίνετε και στην αναγνώριση του Oδυσσέα από την Πηνελόπη το τυπικό που εφαρμόστηκε στους προηγούμενους αναγνωρισμούς (συμβουλευτείτε πρώτα την «Aνακεφαλαίωση» της 19ης Ενότητας) . (σχολ. εγχ. σ. 156)

2) Να περιγράψετε τα συναισθήματα στη σκηνή Οδυσσέα - Πηνελόπης, συμπεριλαμβάνοντας και την ομηρική παρομοίωση στους στίχους ψ 261-269.

3) Να ηθογραφήσετε τον Οδυσσέα και την Πηνελόπη κατά τη διαδικασία του αναγνωρισμού.

4) Να συγκρίνετε τον αναγνωρισμό Οδυσσέα - Πηνελόπης με το δημοτικό τραγούδι O γυρισμός του ξενιτεμένου και να βρείτε ομοιότητες και διαφορές. Σε ποιο συμπέρασμα μπορούμε να καταλήξουμε για την ελληνική λαϊκή παράδοση;

5) Η Πηνελόπη σε ένα μεγάλο μέρος της ενότητας είναι δύσπιστη και σκληρή. Σε ποιο βαθμό είναι δικαιολογημένη η δυσπιστία και η σκληρότητά της;

6) O Oδυσσέας έφτιαξε μόνος του τη συζυγική κάμαρη και κλίνη (όπως στη ραψωδία *ε* έφτιαξε μόνος του τη σχεδία) . Tι αποκαλύπτει αυτό για τον τρόπο με τον οποίο κάλυπταν τις ανάγκες τους οι άνθρωποι της ομηρικής εποχής, ακόμη κι αν ήταν βασιλιάδες; (σχολ. εγχ. σ. 156)

7) Άσκηση Ανακεφαλαίωσης σ. 156 σχολ. εγχ.

8) Να εντοπίσετε τα στοιχεία υλικού πολιτισμού στην ενότητα.

9) Κάποια / ες από τις ερωτήσεις της επεξεργασίας που δεν απαντήθηκαν κατά την παράδοση του μαθήματος.